2027 жыл: Балабақшалар лицензия алуға міндетті
"2027 жыл: Балабақшалар лицензия алуға міндетті" | "https://abai.kz/post/190839"
TITLE: 2027 жыл: Балабақшалар лицензия алуға міндетті
URL: https://abai.kz/post/190839
META: "2027 жыл: Балабақшалар лицензия алуға міндетті" | "https://abai.kz/post/190839"
DATE: 20.11.2024
AUTHOR(s): Abai.kz
TOTAL WORDS: 125
TEXT: Мәжіліс Оқу-ағарту министрлігі бастамашы болған білім беру және бала құқықтарын қорғау мәселелері бойынша заңды екінші оқылымда қабылдады, деп хабарлады Мәжілістің баспасөз қызметі. Заң кәсіби қабылдаушы отбасылар қызметінің құқықтық негіздерін, осы саладағы құқықтық қатынастар субъектілерінің құқықтары мен міндеттерін, сондай-ақ қорғаншылық немесе қамқоршылық саласындағы кәсіби қабылдаушы отбасылар мен уәкілетті органдардың өзара іс-қимыл тетіктерін анықтайды. "Депутаттардың бастамасымен осы заңға 2027 жылғы 1 қаңтардан бастап мектепке дейінгі тәрбие мен оқыту саласындағы қызметтерді көрсететін ұйымдарды лицензиялау тәртібін енгізілді", – делінген хабарламада. Сонымен қатар қосымша білім беру ұйымдары (үйірмелер, секциялар және т.б.) үшін қызметті бастау немесе тоқтату туралы хабарлама тәртібі белгіленеді. Техникалық және кәсіптік білім беретін ұйымдарда онлайн оқыту нысаны мен академиялық ұтқырлық қағидаты, сондай-ақ меншік нысанына қарамастан мектептердегі әлеуметтік жағынан осал отбасылар санатындағы балаларға әлеуметтік көмек көрсету тетіктері қарастырылады. Abai.kz
